भोपाल। कोरोना वायरस को लेकर विश्व में हरसंभव प्रयास किया जा रहा है। चीन के वुहान से फैली महामारी कोविड-19 के मरीजों की संख्या भारत में भी बढ़ती जा रही है। इसके वायरस के प्रसार को रोकने के के लिए पीएम मोदी ने राष्ट्र के नाम अपने संबोधन में रविवार 22 मार्च को भारत में जनता कर्फ्यू की अपील की है। सुबह 7 बजे से शुरु होकर यह आज रात नौ बजे तक जारी रहेगा।मध्यप्रदेश की राजधानी सहित सभी महानगरों में जनता कर्फ्यू का व्यपापक असर देखने को मिल रहा है। भोपाल में जनता कर्फ्यू के दौरान लेगी 210 लो फ्लोर बसें, 3000 कैब के भी पहिये आज थमे रहेंगे। 14 हजार से ज्यादा ऑटो बंद रहेंगे। 700 मिनी बसों का संचालन भी आज बंदहै। सुबह से लोग घरों में कैदहैं। सड़कों पर आवाजाही बिल्कुल नहीं है। दुकानें, पार्क सब बंद है। प्रशासन ने लोगो से घरों से न निकलने की अपील की है। भोपाल में सुबह 6 बजे से ही जनता कर्फ्यू का असर नज़र आ रहा है।